CELEX: 32011D0096
Language: bg
Date: 2011-02-11 00:00:00
Title: 2011/96/ЕС: Решение на Комисията от 11 февруари 2011 година относно уравняването на сметките, представени от Румъния, във връзка с разходите, финансирани по Специалната предприсъединителна програма за развитие на земеделието и селските райони (САПАРД) през 2007 година (нотифицирано под номер C(2011) 759)

12.2.2011   
            
            
               BG
            
            
               Официален вестник на Европейския съюз
            
            
               L 38/42
            
         РЕШЕНИЕ НА КОМИСИЯТА
   от 11 февруари 2011 година
   относно уравняването на сметките, представени от Румъния, във връзка с разходите, финансирани по Специалната предприсъединителна програма за развитие на земеделието и селските райони (САПАРД) през 2007 година
   (нотифицирано под номер C(2011) 759)
   (само текстът на румънски език е автентичен)
   (2011/96/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1268/1999 на Съвета от 21 юни 1999 г. за подкрепата на Общността за предприсъединителните мерки за земеделие и развитие на селските райони в страните кандидати от Централна и Източна Европа в предприсъединителния период (1),
   като взе предвид Регламент (ЕО) № 2222/2000 на Комисията от 7 юни 2000 година относно определяне на финансови правила за прилагането на Регламент (ЕО) № 1268/1999 на Съвета за подкрепата на Общността за предприсъединителни мерки за земеделие и развитие на селските райони в страните кандидатки от Централна и Източна Европа в предприсъединителния период (2), и по-специално член 13 от него,
   като взе предвид Многогодишното финансово споразумение, сключено с Румъния на 2 февруари 2001 г., и по-специално член 11 от раздел А от приложението към него,
   като взе предвид Регламент (ЕО) № 248/2007 на Комисията от 8 март 2007 година за мерките относно многогодишните финансови споразумения и годишните финансови споразумения, сключени по програмата САПАРД, и преход от подпомагане по програмата САПАРД към подпомагане в рамките на развитието на селските райони (3), заедно с многогодишните финансови споразумения, посочени в приложение II, точка 1 към същия регламент, и по-специално член 11 от раздел А от приложението към него,
   след консултации с Комитета по земеделските фондове,
   като има предвид, че:
   
               (1)
            
            
               Комисията, действаща от името на Европейския съюз, сключи с Румъния многогодишни финансови споразумения (МФС), с които се залага техническата, правната и административната рамка за прилагането на Специалната предприсъединителна програма за развитие на земеделието и селските райони (САПАРД).
            
         
               (2)
            
            
               В член 11 от раздел А от приложението към МФС се предвижда приемането от Комисията на решение за уравняване на сметките. По силата на Регламент (ЕО) № 248/2007 тази разпоредба продължава да се прилага за Румъния.
            
         
               (3)
            
            
               Сроковете, с които държавите бенефициери разполагаха, за да представят необходимите документи на Комисията, изтекоха.
            
         
               (4)
            
            
               С Решение C(2008) 5524 на Комисията от 30 септември 2008 г. бяха уравнени сметките на България и Хърватия, но предвид оставащото разглеждане на допълнителната информация, поискана от Румъния, решението за сметките на Румъния не можеше да бъде прието на този етап.
            
         
               (5)
            
            
               Допълнителната информация бе междувременно предоставена. Проведените проверки позволяват на Комисията да вземе решение относно пълнотата, точността и достоверността на сметките, представени от агенцията САПАРД.
            
         
               (6)
            
            
               Настоящото решение се приема въз основа на счетоводната информация. С него не се отхвърля възможността впоследствие Комисията да реши да не финансира със средства на ЕС разходите, които не са били извършени в съответствие с Регламент (ЕО) № 2222/2000,
            
         ПРИЕ НАСТОЯЩОТО РЕШЕНИЕ:
   Член 1
   С настоящото се уравняват сметките на агенцията САПАРД, разположена на територията на Румъния, във връзка с разходите, финансирани от общия бюджет на Европейския съюз през 2007 г.
   Член 2
   Разходите и получените от ЕС финансови средства за финансовата 2007 г., декларирани към 31 декември 2007 г., и активите, държани от тази държава бенефициер от името на ЕС към 31 декември 2007 г., които предстои да бъдат уравнени по силата на настоящото решение, са посочени в приложението.
   Член 3
   Адресат на настоящото решение е Румъния.
   
      Съставено в Брюксел на 11 февруари 2011 година.
      
         
            За Комисията
         
         Dacian CIOLOŞ
         
            Член на Комисията
         
      
   
   
      (1)  ОВ L 161, 26.6.1999 г., стр. 87.
   
      (2)  ОВ L 253, 7.10.2000 г., стр. 5.
   
      (3)  ОВ L 69, 9.3.2007 г., стр. 5.
   
      ПРИЛОЖЕНИЕ
      
         Уравняване на сметките на агенция САПАРД на Румъния
      
      
         Финансова 2007 година
      
      
         Разходи и получено финансиране от ЕС за финансовата 2007 година към 31 декември 2007 г.
      
      
                  (всички суми са в евро)
               
            
                  Държава бенефициер
               
               
                  Декларация D2
                  Участие на ЕС
                  Финансова 2007 година
               
               
                  Участие на ЕС, уравнено с настоящото решение
               
               
                  Участие на ЕС, отделено с настоящото решение
               
               
                  Общо b + c
               
               
                  Корекции (1)
                  
               
               
                  Възстановено или получено от ЕС финансиране (D1)
               
               
                  Разлика, която трябва да бъде възстановена или платена
                  Финансова 2007 година (2)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d - e - f
               
            
                  Румъния
               
               
                  260 601 503,20
               
               
                  260 601 503,20
               
               
                  0,00
               
               
                  260 601 503,20
               
               
                  39 204,26
               
               
                  260 464 956,44
               
               
                  97 342,50 (3)
                  
               
            
         
      
         Активи, държани от държавите бенефициери от името на ЕС на 31 декември 2007 г.
      
      
                  (всички суми са в евро)
               
            
                  Държава бенефициер
               
               
                  СМЕТКА В ЕВРО
                  баланс, уравнен с настоящото решение
               
               
                  СМЕТКА В ЕВРО
                  баланс, отделен с настоящото решение
               
               
                  ДЛЪЖНИЦИ
                  уравнени с настоящото решение
               
               
                  ДЛЪЖНИЦИ
                  отделени с настоящото решение
               
            
                   
               
               
                  h
               
               
                   
               
               
                  i
               
               
                   
               
            
                  Румъния
               
               
                  815 476,50
               
               
                  0,00
               
               
                  2 735 476,31 (4)
                  
               
               
                  0,00
               
            
         (1)  Тази сума представлява корекциите, направени от румънските власти в декларираните пред Комисията разходи за финансовата 2007 година през съответните периоди поради възстановени суми по мярка 3.3.
      
         (2)  Тази сума представлява математическата разлика между уравнената и възстановената суми за финансовата 2007 година без да се вземат предвид авансовите плащания, платени през предходните години. Службите на Комисията не се ангажират да възстановяват или плащат каквито и да било суми на датата на настоящото решение.
      
         (3)  Разликата [–97 342,50 EUR] е математическият резултат от [97 452,16 EUR ], представляващ декларираните, но невъзстановени от Комисията разходи след оценката на повторните доклади за мярка 3,3, от [– 92,69 EUR], представляващи корекции, направени от румънските власти през 2007 г. за D1 2006 г., от [– 18,36 EUR], предизвикани от използването на неправилен валутен курс за три възстановявания, както посочва СО, и от [1,39 EUR], дължащи се на закръгляване.
      
         (4)  Сумите не вземат под внимание натрупаните по дълговете лихви.